Kabinetter d. 04. oktober. 2019, skrevet af Renissen2 5 Kommentarer. Vist: 3433 gange.
Selve kabinettet er opbygget af 14 dele, som primært er skruet sammen. De dele man sædvanligvis fjerner for at installere hardware og glassider er udstyret med store skruer som man kan løsne og spænde med den store Unbraco nøgle der medfølger. Når de først er løsnet er de store skruer nu ret nemme at håndtere med fingrene. Det eneste der kræver en skruetrækker er afmontering af fronten, hvis man vil have en radiator eller blæsere her.
Her ses kabinettet på den anden side og det er samme princip med de store skruer der går igen her.
Som man kan se her i bunden er kabinettet opbygget af 3mm tykke CNC udskårne plader som efterfølgende er overflade behandlet, dels for at give den røde og sorte farve men også for at forhindre aluminiummet i at oxidere. Kabinettet hviler på 4 støttepunkter med gummi trædeflader.
Selvom kabinettet ikke er specielt velegnet til at stå på fronten lykkedes det dog, og her er der adgang til at se pladen som bundkortet skal stå på og diverse stag er for monteret. Ligeledes ses de 7 PCIe slot som kan bruges til f.eks. flere grafikkort.
På fronten har Torque kabinettet sine 2 stik til USB 3.0 og Audio samt et enkelt stik til USB 3.1 Type C. I midten sidder der en startknap.
Her er delene fjernet til når man skal montere hardware og som det ses er der rigtigt god plads i dette åbne kabinet.
Her ses 3 af Antec's billeder der viser forskelligt RGB og H2O hardware monteret i kabinettet.
Man må sige at Antec har lagt sig i selen for at udvikle dette ret specielle kabinet. Jeg ved dog personligt ikke rigtigt om jeg synes dette kabinet er fedt, men det er nok fordi jeg mere er til de mere konservative løsninger indenfor kabinetter. Her tænker jeg specielt på støvindtag. Men OK det er jo meget lækkert fremstillet i det 3mm tykke aluminium og de farvede dele er også rigtigt lækre i deres finish. En ting er dog helt sikkert, køber du dette kabinet til lige over 3600Kr- så er det fordi du virkelig er hooked på både fremstillingsteknik og design samt de muligheder kabinettet også giver for H2O løsninger.
På næste side monteres hardware.